Էդի Սլիման

Էդի Սլիման (, ), ֆրանսիացի լուսանկարիչ և դիզայներ։ 2000-2007 թվականներին նա զբաղեցրել է Christian Dior նորաձևության տան տղամարդկանց հագուստի գծի ստեղծագործական տնօրենի պաշտոնը։ 2012-2016 թվականներին Սլիմանը Yves Saint Laurent նորաձևության տան ստեղծագործական տնօրենն է։ 2018 փետրվարի 1-ին Սլիմանը Celine նորաձևության տան ստեղծագործական, գեղարվեստական և իմիջի տնօրեն։

2018 թվականի նեյեմբերին Էդի Սլիմանը գլխավորել է Vanity Fair «աշխարհի 50 ամենաազդեցիկ ֆրանսիացիների» ամենամյա ցանկը։

Երիտասարդություն 
Ծնվել է Փարիզում՝ Ֆրանսիայում՝ թունիսցի հոր և իտալուհի մոր ընտանիքում։ 11 տարեկան հասակում իր համար բացահայտել է լուսանկարչության արվեստը, ձեռք է բերել իր առաջին ֆոտոխցիկը և սովորել է սև-սպիտակ լուսալաբորատոր տպագրություն։ 16 տարեկանում սկսել է իր համար հագուստ կարել։ Նա արվեստի պատմություն է ուսումնասիրել Լուվրում և սովորել է դերձակի մոտ։ Իր կարիերայի սկզբում Սլիմանը այցելել է Le Monde թերթի գրասենյակ, քանի որ ուզում էր դառնալ լրագրող և թղթակից։

Նորաձևություն 
1992-1995 թվականներին Սլիմանը օգնել է նորաձևության խորհրդատու Ժան Ժակ Պիկարին պատրաստել Louis Vuitton-ի «monogram canvas» նախագիծը։ Նախագիծը հրավիրել է յոթ նորաձևության դիզայների՝ Ազզեդին Ալայանին, Հելմուտ Լանգին, Սիբիլանին, Մանոլո Բլահնիկին, Իսահակ Միզրաչինին, Ռոմեո Ջիլիին և  Վիվիեն Վեստվուդին։

1996 թվականին Պիեռ Բերժեn Սլիմանին նշանակել է Yves Saint Laurent նորաձևության տան տղամարդկանց հագուստի բաժնի պետ, այնուհետև գեղարվեստական ղեկավար։ Black Tie աշուն / ձմեռ 2000-2001 հավաքածուից հետո նա որոշել է թողնել YSL-ը և ստանձնել Christian Dior-ի տղամարդկանց հագուստի բաժնի կրեատիվ տնօրենի պաշտոնը։ 2001 թվականի հունիսին Սլիմանը գլխավորել է Dior Homme առաջին բույրի թողարկումը, որը կոչվում էր Higher: Նա նախագծել է փաթեթավորումը, իսկ Ռիչարդ Ավեդոնը աշխատել է բուրմունքի գովազդային արշավի վրա։ 2002 թվականի ապրիլին Սլիմանը դարձել է տղամարդու հագուստի առաջին դիզայները, ով ստացել է CFDA միջազգային դիզայնի մրցանակ։ Մրցանակը հանձնել է երգիչ Դեյվիդ Բոուիին, որին Սլիման հագցրել էր շրջագայության համար։

Սլիմանի շնորհիվ Christian Dior ապրանքանիշը 2002 թվականին 41 տոկոսով մեծացրել է ծավալն ու եկամուտը։ Ամերիկացի դերասան Բրեդ Փիթը Սլիմանին խնդրել է կարել Ջենիֆեր Էնիսթոնի հետ հարսանիքի հարսանեկան զգեստները։ 
Չնայած Սլիմանը երբեք չի ստեղծել կանացի հագուստի հավաքածու, իր՝ Dior-ում գտնվելու ընթացքում նա հագցրել է կանանց՝ հայտնիների, ներառյալ՝ Մադոննային և Նիկոլ Քիդմանին։ Բացի այդ, նա ստեղծել է այնպիսի խմբերի բեմական հագուստը, ինչպիսիք են The Libertines-ը, Daft Punk-ը, Franz Ferdinand-ը և The Kills-ը, նաև այնպիսի արտիստների համար, ինչպիսիք են Միք Ջագերը, Բեք Հենսեն և Ջեք Ուայթը։

Սլիմանը պատվիրել է օրիգինալ սաունդթրեքներ Dior Homme-ի ցուցադրությունների համար, որոնք ստեղծվել են այնպիսի արտիստների կողմից, ինչպիսիք են Բեքը, Readymade FC-ն և այնպիսի խմբեր, ինչպիսիք են Phoenix-ը, The Rakes-ը և Razorlight-ը։ Սլիմանը հայտնի էր նրանով, որ աշխատում էր սկսնակ ավանգարդ արվեստագետների հետ, նա ստեղծել է նոր արական ուրվագիծ, որը լայնորեն վերակերտվել է նորաձևության և գովազդի մեջ։

2007 թվականի հուլիսին Սլիմանը չի երկարաձգել Dior Homme-ի հետ պայմանագիրը։ Նորաձևության տունը քննարկել է Slimane սեփական լեյբլի ֆինանսավորումը, սակայն բանակցությունները հաջողությամբ չեն պսակվել։ Նա իր կայքում գրել է, որ չի ցանկանում կորցնել վերահսկողությունն իր անվան և սեփական ապրանքանիշի կառավարման վրա։ Նա վերադարձել է նորաձևությանը և դիմանկարային լուսանկարչությանը։

2011 թվականի մարտին՝ Ջոն Գալյանոյի՝ Dior-ից հեռանալուց հետո Սլիմանը դարձել է Dior-ի ստեղծագործական տնօրենը։ 2012 թվականի մարտին Yves Saint Laurent ընկերությունը և նրա մայր PPR ընկերությունը պաշտոնապես հայտարարել էին, որ Սլիմանը կփոխարինի Ստեֆանո Պիլատիին Yves Saint Laurent-ի կրեատիվ տնօրենի պաշտոնում վերջինիս հեռանալուց հետո, որն այդ պաշտոնը զբաղեցրել է գրեթե ութ տարի։ Նա հիմնադրել է իր ստեղծագործական ստուդիան Լոս Անջելեսում։ 2016 թվականի ապրիլին Սլիմանին Yves Saint Laurent-ի կրեատիվ տնօրենի պաշտոնում փոխարինել է Էնթոնի Վակարելոյին։

2018 թվականի հունվարին LVMH ընկերությունը հայտարարել էր, որ Սլիմանը կզբաղեցնի Céline նորաձևության տան կրեատիվ տնօրենի պաշտոնը։

2018 թվականի ապրիլին նա 8 միլիոն եվրո է շահել Kering S. A. դեմ դատական գործընթացում։ Այն բանից հետո, երբ նրան 10 միլիոն եվրոյի փոխարեն վճարել են միայն 667 000 եվրո։

Ցուցահանդեսներ 

 2004 — Berlin at Kunstwerke, Berlin
 2004 — Berlin at MOMA/PS1, New York
 2004 — Berlin at Koyanagi Gallery, Tokyo
 2004 — Stage at Almine Rech Gallery, Paris
 2005 — Robert Mapplethorpe curated by Hedi Slimane, at Thaddeus Ropac Gallery, Paris
 2005 — Thank You For The Music group show, Spruth Magers Gallery, Munich
 2006 — As Tears Go By at Almine Rech Gallery, Paris
 2006 — I Love My Scene group show curated by Jose Freire, Mary Boone Gallery, New York
 2006 — Portrait of A Performer at Galerie Gmurzynska, Zurich
 2007 — Costa Da Caparica at Ellipse Foundation, Lisbon
 2007 — Sweet Bird of Youth group show curated by Hedi Slimane at Arndt and Partner, Berlin
 2007 — Young American at Foam Museum, Amsterdam
 2007 — Perfect Stranger at Almine Rech Gallery, Paris
 2008 — MUSAC Museum for Contemporary Art, Leon, Spain
 2011 — Fragments Americana at Almine Rech Gallery, Brussels
 2011 — California Dreamin, Myths and Legends of Los Angeles group show curated by Hedi Slimane, Almine Rech Gallery, Paris
 2011 — California Song at MOCA, Los Angeles
 2014 — SONIC at The Fondation Pierre Bergé — Yves Saint Laurent, Paris

Ծանոթագրություններ 

Ֆրանսիացի նորաձևության դիզայներներ
Ֆրանսիացի լուսանկարիչներ
Նորաձևության դիզայներներ